จบดีล! AJD ลงนามพันธมิตร KTB-Alibaba วันนี้
AJD ลงนามพันธมิตร KTB-Alibaba วันนี้ (16 มิ.ย.) เพิ่มโอกาสขยายตลาดตปท.แก่กลุ่มลูกค้าธนาคารที่เป็นสมาชิก Alibaba 
16 มิ.ย. 2559

บริษัท คราวน์ เทค แอดวานซ์ จำกัด (มหาชน) หรือ AJD ระบุว่า คณะกรรมการบริหารของบริษัทเห็นชอบให้บริษัทเข้าลงนามบันทึกข้อตกลงความร่วมมือระหว่างธนาคารกรุงไทย จำกัด (มหาชน ) หรือ KTB และกลุ่ม Alibaba ในวันนี้ (16 มิ.ย.) เพื่อเป็นพันธมิตรทางธุรกิจและการทำตลาดร่วมกันในด้านการให้บริการสมาชิก ทั้งในเรื่องการใช้งาน การให้คำแนะนำระหว่างการใช้งานและการแก้ไขปัญหาต่างๆ แก่กลุ่มลูกค้าของธนาคารในการใช้บริการของ Alibaba.com ได้อย่างมีประสิทธิภาพ
ทั้งนี้ การลงนามบันทึกข้อตกลงความร่วมมือดังกล่าว เป็นการส่งเสริมการทำธุรกิจของกลุ่มลูกค้าของธนาคารที่เป็นสมาชิกให้มีโอกาสในการขยายตลาดการค้าในต่างประเทศผ่านช่องทางของกลุ่ม Albaba ที่เป็นบริษัท Reseller